དེབ་འདི་ནི་མཛད་པ་པོ་དགའ་བའི་རྡོ་རྗེ་ལགས་ཀྱིས་ལོ་མང་རིང་དཀའ་སྤྱད་ཆེན་པོས་ཕྱོགས་ཐ་གྲུ་ནས་སྨན་གྱི་དངོས་དཔེ་མང་པོ་འཚོལ་བསྡུ་དང་།པར་ལེན།རྟོག་ཞིབ་བཅས་བྱས་ཤིང་།དེའུ་དམར་དགེ་བཤེས་བསྟན་འཛིན་ཕུན་ཚོགས་ཀྱིས་མཛད་པའི་སྨན་གཞུང་དྲི་མེད་ཤེལ་ཕྲེང་གི་དགོངས་པ་རྨང་གཞིར་མཛད།དེ་མིན་བོད་ལུགས་གསོ་རིག་གི་སྨན་གཞུང་ཚད་ལྡན་མང་པོ་དང་།དེང་རབས་རྒྱལ་ཕྱི་ནང་གི་གཏེར་དངོས་དང་།རྩི་ཤིང་།སྲོག་ཆགས་བཅས་རིག་པ་ཆེན་པོ་གསུམ་གྱི་དཔྱད་གཞི་མང་པོར་དཔྱད་བསྡུར།སྐབས་དེར་ཞལ་བཞུགས་པའི་མཁས་དབང་མང་པོས་དག་ཞིབ་གསལ་འབྱེད་མཛད་པའི་གནས་ཚུལ་འོག་བརྩམས་པའི་གསོ་རིག་གི་ཆེད་དེབ་གལ་ཆེན་ཞིག་ཡིན།